Baj Ganjo
<s>Baj Ganjo (), također navođen i kao Ganjo Balkanski ili Ganjo Somov je izmišljeni lik trgovca ružinim uljem koga je krajem 19. vijeka stvorio bugarski književnik i novinar Aleko Konstantinov.</s><s>Ganjo je prikazan kao sirov, neobrazovan, "primitivan", ali pohlepan i poduzetan, te u mnogo čemu svojevrsni negativni stereotip Bugarina, odnosno Balkanca općenito.</s><s>Lik je prvi put opisan u satiričkim feljtonima za koje je Konstantinov pronašao inspiraciju u svojim putovanjima po Evropi i SAD.</s><s>Prva serija feljtona opisuje Ganjove pustolovine po tim zemljama, te humor u velikoj mjeri proističe iz njegovog nesnalaženja u modernom i progresivnom zapadnu svijetu, odnosno odbijanja da poput tadašnje elite u Kneževini Bugarskoj prihvati njegove tekovine.</s><s>Druga serija pak pokazuje kako se Ganjo obogatio, te pokušava postati dio te iste elite natječući se na izborima.</s><s>Feljtoni o Ganju su stekli veliku popularnost, a on sam postao svojevrsna nacionalna ikona, koja se često uspoređuje sa Švejkom u Češkoj.</s>

<s>Godine 1922. je Baj Ganjo postao protagonist istoimenog nijemog filma, a 1991. je o njemu snimljen film Baj Ganjo putuje po Evropi, te 1996. godine film BG - Nevjerojatne priče jednog suvremenog Bugarina.</s>

<s>Vanjske veze
 Проблематичният българин (към характерологията на славяните) от Герхард Геземан</s>

<s>Bugarska književnost
Književni likovi
Filmski likovi
Fiktivni trgovci</s>

